CELEX: 22022D0473
Language: et
Date: 2022-03-03 00:00:00
Title: Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu artikli 8 lõike 1 punktiga q loodud kalanduse erikomitee otsus nr 1/2022, 3. märts 2022, kalanduse töörühma loomise kohta [2022/473]

25.3.2022   
               
               
                  ET
               
               
                  Euroopa Liidu Teataja
               
               
                  L 99/1
               
            
         ÜHELT POOLT EUROOPA LIIDU JA EUROOPA AATOMIENERGIAÜHENDUSE NING TEISELT POOLT SUURBRITANNIA JA PÕHJA-IIRI ÜHENDKUNINGRIIGI VAHELISE KAUBANDUS- JA KOOSTÖÖLEPINGU ARTIKLI 8 LÕIKE 1 PUNKTIGA Q LOODUD KALANDUSE ERIKOMITEE OTSUS nr 1/2022,
         3. märts 2022,
         kalanduse töörühma loomise kohta [2022/473]
         KALANDUSE ERIKOMITEE,
         võttes arvesse ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelist kaubandus- ja koostöölepingut (edaspidi „kaubandus- ja koostööleping“), eriti selle artikli 8 lõike 4 punkti f,
         ning arvestades järgmist:
         
                     (1)
                  
                  
                     Leping jõustus 1. mail 2021.
                  
               
                     (2)
                  
                  
                     Lepingu teise osa viienda rubriigiga (artiklid 493–511), eelkõige artikli 494 lõikega 1 ja artikliga 508 on ette nähtud liidu ja Ühendkuningriigi vaheline kalandusalane koostöö.
                  
               
                     (3)
                  
                  
                     Lepingu artikli 8 lõike 1 punktiga q moodustatakse kalanduse erikomitee, mis lahendab teise osa viienda rubriigiga hõlmatud küsimusi.
                  
               
                     (4)
                  
                  
                     Lepingu artiklis 508 on esitatud mittetäielik loetelu kalanduse erikomitee ülesannetest ja volitustest.
                  
               
                     (5)
                  
                  
                     Lepingu artikli 9 lõike 3 kohaselt kuuluvad töörühma liidu ja Ühendkuningriigi esindajad ning neid juhivad ühiselt liidu esindaja ja Ühendkuningriigi esindaja.
                  
               
                     (6)
                  
                  
                     Lepingu artikli 9 lõike 4 kohaselt lepib töörühm vastastikku kokku oma kodukorra, koosolekute ajakava ja päevakorra.
                  
               
                     (7)
                  
                  
                     Lepingu, eelkõige teise osa viienda rubriigi tõhusaks rakendamiseks on vaja, et kalandust käsitlevad ekspertide dialoogid toimuksid korrapärastelt kogu aasta jooksul, sealhulgas lühikese etteteatamisega.
                  
               
                     (8)
                  
                  
                     On asjakohane, et kalanduse erikomitee moodustab tema järelevalve alla kuuluva kalanduse töörühma (edaspidi „töörühm“). Töörühm peaks kehtestama oma töökorra. Töörühm peaks oma tegevusest kalanduse erikomiteele korrapäraselt aru andma,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Moodustatakse kalanduse töörühm.
            
         
         
            Artikkel 2
            
               1.   Töörühm tuleb kokku vastastikusel kokkuleppel, kui kaaseesistujad nii otsustavad.
            
            
               2.   Töörühm annab kalanduse erikomiteele korrapäraselt aru oma koosolekute tulemustest ja järeldustest.
            
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel ja London, 3. märts 2022
            
               
                  Kalanduse erikomitee nimel
               
               
                  kaaseesistujad
               
               Mike ROWE Ühendkuningriigi nimel
               Joost PAARDEKOOPER Euroopa Liidu nimel